1993R2037 — FI — 19.12.2004 — 002.002

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:





Oikaisu









▼B

KOMISSION ASETUS (ETY) N:o 2037/93,

annettu 27 päivänä heinäkuuta 1993,

yksityiskohtaisista säännöistä maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 soveltamiseksi







EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 ( 1 ) ja erityisesti sen 16 artiklan, sekä katsoo, että sekä katsoo, että on suotavaa määrittää ne edellytykset, joilla luonnollinen henkilö tai oikeushenkilö voi poikkeustapauksissa hakea rekisteröintiä, jäsenvaltioiden erilaisten oikeustilanteiden huomioon ottamiseksi voidaan hyväksyä yhteisen edun yhdistämän henkilöryhmän esittämä, asetuksen (ETY) N:o 2081/92 7 artiklan mukainen väite, asetuksen (ETY) N:o 2081/92 yhdenmukaisen soveltamisen varmistamiseksi olisi määriteltävä tarkasti väitettä koskevat, rekisteröintimenettelyssä sovellettavat määräajat, asetuksen (ETY) N:o 2081/92 3 artiklan 1 kohdassa tarkoitettujen tapausten sekä mainitussa asetuksessa tarkoitettujen jäsenvaltioissa kuluttajaa mahdollisesti harhaanjohtavien tilanteiden määrittämiseksi komissio voi turvautua sopiviksi katsomiinsa toimenpiteisiin, kyseessä on uusi yhteisön järjestelmä alkuperänimitysten ja maantieteellisten merkintöjen suojaamiseksi, joka luo uusia, erilaisia mainintoja; olisi välttämätöntä julkisesti selittää niiden merkitys, estämättä kuitenkaan tuottajia ja/tai jalostajia edistämästä omien tuotteidensa myyntiä, ja tässä asetuksessa säädetyt toimenpiteet ovat maantieteellisiä merkintöjä ja alkuperänimityksiä käsittelevän komitean lausunnon mukaiset, ON ANTANUT TÄMÄN ASETUKSEN:







1 artikla

1. Asianmukaisesti perustelluissa poikkeustapauksissa asetuksen (ETY) N:o 2081/92 5 artiklan mukaisen rekisteröintihakemuksen voi esittää luonnollinen henkilö tai oikeushenkilö, joka ei vastaa mainitun 5 artiklan 1 kohdan toisen alakohdan määritelmää, jos kyseinen henkilö on ainoa rajatulla maantieteellisellä alueella oleva tuottaja mainitun hakemuksen esittämisen ajankohtana.

Hakemus voidaan hyväksyä ainoastaan, jos:

a) tämä yksittäinen henkilö käyttää aitoja ja muuttumattomia paikallisia menetelmiä,

b) rajattu maantieteellinen alue eroaa ominaisuuksiltaan olennaisesti sen lähialueista ja/tai tuotteen ominaisuudet ovat erilaiset.

2. Edellä 1 kohdassa tarkoitetussa tapauksessa rekisteröintihakemuksen esittänyttä yksittäistä luonnollista henkilöä tai oikeushenkilöä pidetään asetuksen (ETY) N:o 2081/92 5 artiklan mukaisena ryhmittymänä.

2 artikla

Jos henkilöryhmää, joka ei ole oikeushenkilö, pidetään kansallisessa lainsäädännössä oikeustoimikelpoisena, tämä ryhmä voi yhtäältä esittää hakemuksen tämän asetuksen 1 artiklan mukaisesti ja toisaalta saada hakemuksen nähtäväkseen asetuksen (ETY) N:o 2081/92 7 artiklan 2 kohdan mukaisesti ja edellytyksin, sekä tehdä väitteen mainitun asetuksen 7 artiklan 3 kohdan mukaisesti ja edellytyksin.

3 artikla

Asetuksen (ETY) N:o 2081/92 7 artiklan 1 kohdassa säädetyn määräajan soveltamisessa otetaan huomioon:

— jäsenvaltion toimittaman väitettä koskevan ilmoituksen lähetyspäivämäärä, josta osoituksena on postileima, tai

— vastaanottopäivämäärä, kun jäsenvaltio on toimittanut väitettä koskevan ilmoituksen komissiolle suoraan, teleksinä tai telekopiona.

4 artikla

Määrittääkseen tapaukset, joissa nimityksistä on tullut asetuksen (ETY) N:o 2081/92 3 artiklan 1 kohdan mukaisia yleisnimiä sekä kuluttajaa mahdollisesti harhaanjohtavat tilanteet, joista on tehty päätös mainitun asetuksen 15 artiklan mukaisesti, komissio voi toteuttaa kaikki aiheelliset toimenpiteet.

5 artikla

Viiden vuoden ajan tämän asetuksen voimaantulosta komissio toteuttaa välttämättömät tiedottamistoimenpiteet, joihin ei saa sisältyä tuottajille ja/tai jalostajille osoitettuja tukia, saattaakseen yleisesti tietoon mainintojen ”SAN” ja ”SMM”, ”suojattu alkuperänimitys” ja ”suojattu maantieteellinen merkintä” merkityksen kaikilla yhteisön kielillä.

▼M1

Jatketaan edellisessä alakohdassa säädettyä viiden vuoden määräaikaa neljällä vuodella. Toteutetut viestintätoimenpiteet on arvioitava.

5 a artikla

1. Suojatuiksi maantieteellisiksi merkinnöiksi (SMM) ja suojatuiksi alkuperänimityksiksi (SAN) rekisteröityjen merkintöjen ohessa voi olla yhteisön tunnus, josta päätetään asetuksen (ETY) N:o 2081/92 15 artiklassa säädetyn menettelyn mukaisesti.

2. Yhteisön tunnus voi olla ainoastaan asetuksen (ETY) N:o 2081/92 mukaisissa tuotteissa.

3. Mainintoja ”SAN”, ”SMM”, ”suojattu alkuperänimitys” ja ”suojattu maantieteellinen merkintä” tai vastaavia perinteisiä kansallisia merkintöjä voi käyttää ilman yhteisön tunnusta.

▼M2

5 b artikla

Mallit edellä 5 a artiklassa tarkoitettua yhteisön tunnusta varten ovat tämän asetuksen liitteen I osassa A. Tunnuksen yhteydessä voidaan käyttää tämän asetuksen liitteen I osassa B olevia mainintoja ja vastaavia perinteisiä kansallisia mainintoja.

Yhteisön tunnusta ja mainintoja käytettäessä on noudatettava tämän asetuksen liitteessä II olevassa graafisessa oppaassa vahvistettuja sääntöjä jäljentämisessä käytettävästä tekniikasta.

▼B

6 artikla

Asetuksen (ETY) N:o 2081/92 7 artiklan 5 kohdassa säädetty kolmen kuukauden määräaika alkaa päivästä, jona komissio on lähettänyt jäsenvaltioille pyynnön, jossa se kehottaa jäsenvaltioita sopimaan asiasta.

▼M2

6 a artikla

Jäsenvaltio voi säätää, että asetuksen (ETY) N:o 2081/92 10 artiklassa tarkoitetun ja sen omaan valvontarakenteeseen kuuluvan valvontaviranomaisen tai -laitoksen nimen on oltava näkyvissä maataloustuotteen tai elintarvikkeen päällysmerkinnässä.

▼B

7 artikla

Tämä asetus tulee voimaan 26 päivänä heinäkuuta 1993.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M3









LIITE I

Osa A.1

Español

Čeština

Dansk

Deutsch

Eesti keel

Ελληνικά

English

Français

Italiano

Latviešu valoda

Lietuvių kalba

Magyar

Malti

Nederlands

Polski

Português

Slovenčina

Slovenščina

Suomi

Svenska

Osa A.2

Español

Čeština

Dansk

Deutsch

Eesti keel

Ελληνικά

English

Français

Italiano

Latviešu valoda

Lietuvių kalba

Magyar

Malti

Nederlands

Polski

Português

Slovenčina

Slovenščina

Suomi

Svenska

Osa B







EY-kielet Lyhenteet Maininnat ES DOP/IGP denominación de origen protegida indicación geográfica protegida CS CHOP/CHZO chráněné označení původu chráněné zeměpisné označení DA BOB/BGB beskyttet oprindelsesbetegnelse beskyttet geografisk betegnelse DE g.U./g.g.A. geschützte Ursprungsbezeichnung geschützte geographische Angabe ET KPN/KGT kaitstud päritolunimetus kaitstud geograafiline tähis EL ΠΟΠ/ ΠΓΕ προστατευόμενη oνομασία προελεύσεως προστατευόμενη γεωγραφική ένδειξη EN PDO/PGI protected designation of origin protected geographical indication FR AOP/IGP appellation d’origine protégée indication géographique protégée IT DOP/IGP denominazione d’origine protetta indicazione geografica protetta LV ACVN/AĢIN aizsargāts cilmes vietas nosaukums aizsargāta ģeogrāfiskās izcelsmes norāde LT SKVN/SGN saugoma kilmės vietos nuoroda saugoma geografinė nuoroda HU OEM/OFJ oltalom alatt álló eredetmegjelölés oltalom alatt álló földrajzi jelzés MT DPO/IĠP denominazzjoni protetta ta’ oriġini indikazzjoni ġeografika protetta NL BOB/BGA beschermde oorsprongsbenaming beschermde geografische aanduiding PL CHNP/CHOG chroniona nazwa pochodzenia chronione oznaczenie geograficzne PT DOP/IGP denominação de origem protegida indicação geográfica protegida SK CHOP/CHZO chránené označenie pôvodu chránené zemepisné označenie SL ZOP/ZGO zaščitena označba porekla zaščitena geografska označba FI SAN/SMM suojattu alkuperänimitys suojattu maantieteellinen merkintä SV SUB/SGB skyddad ursprungsbeteckning skyddad geografisk beteckning

▼M2









LIITE II

GRAAFINEN OPAS

SISÄLTÖ Johdanto Miksi logoa tarvitaan? SAN- JA SMM-logojen yleinen käyttö 2.1. Värit 2.2. Logo yksivärisenä 2.3. Erottuvuus pohjaväristä 2.4. Typografia 2.5. Kielitoisinnot 2.6. Pienentäminen 2.7. Logon sijoittaminen pakkauksiin ja etiketteihin Erityiset käyttötavat 3.1. Tiedotusvälineet 3.2. Muu käyttö Alkuperäiset vedokset 4.1. Kaksivärinen toteutus 4.2. Logon ääriviivat 4.3. Yksivärinen toteutus (positiivi) 4.4. Yksivärinen toteutus (negatiivi) 4.5. Värien näytearkki (keltainen ja sininen)

1. JOHDANTO

MIKSI LOGOA TARVITAAN?

Maatalouselintarvikkeiden tuottajat pystyvät tämän logon avulla lisäämään tuotteidensa näkyvyyttä Euroopan unionin kuluttajien keskuudessa. Logoa käytetään sellaisten tuotteiden yhteydessä, jotka on rekisteröity asetuksessa (ETY) N:o 2081/92 vahvistetussa maantieteellisten merkintöjen suojaamista ja käyttöä koskevassa yhteisön järjestelmässä.

Jotta nimitys voitaisiin rekisteröidä asetuksessa tarkoitetulla tavalla, sen on täytettävä joko suojatun alkuperänimityksen (SAN) tai suojatun maantieteellisen merkinnän (SMM) valintaperusteet. Erityisesti tuotteen ja sen maantieteellisen alkuperän välillä on oltava yhteys. SAN ja SMM poikkeavat toisistaan ainoastaan tämän yhteyden laadun osalta, ja niille vahvistetaan asetuksessa samanlainen suoja.

Yhteisön rekisteröinnin edellytyksenä on, että maantieteellisellä nimityksellä on tietty sille vahvistettu eritelmä. Kuluttajansuojasta huolehditaan jäsenvaltioiden järjestämällä valvonnalla, joka takaa maantieteellisen nimityksen ja eritelmän noudattamisen.

Käytössä on jo yhteisön logo, joka takaa eräiden tuotteiden perinteisen ja erityisen luonteen niiden tuotantoalueesta riippumatta. Uusi logo on tehty saman mallin mukaan. Lisäksi SAN ja SMM -merkintöjen graafinen ulkoasu on samanlainen. Näin europpalaisten järjestelmien erilaiset graafiset esitystavat muodostavat yhtenäisen kokonaisuuden ja markkinoilla vältetään moninaisten tunnusten leviäminen.

Tämän logon käyttö takaa eurooppalaisille kuluttajille, että kyseessä on todellakin tuote, jonka erikoislaatu johtuu sen maantieteellisestä alkuperästä. Luottamus tuotteisiin lisääntyy entisestään.

Tuottajalla on logon ansiosta käytössään hyvä markkinointikeino. Logon voi lisätä tuotteen etikettiin tai pakkaukseen, tai sitä voi käyttää mainonnassa.

Tässä graafisessa oppaassa annetaan neuvoja logon toteuttamiseksi. Siinä esitetään monia käyttömahdollisuuksia, joiden perusteella kukin voi tehdä valinnan omien painotarpeidensa mukaan.

Logot on suunniteltu ”aito perinteinen tuote” -logon pohjalta; erona ovat ainoastaan logon siniset säteet ja logon sisäosa.

Logoon on lisätty graafisesti toteutetut kynnöspellon vaot viittauksena näillä logoilla varustettujen tuotteiden alkuperään.

2. SAN- JA SMM-LOGOJEN YLEINEN KÄYTTÖ

2.1. VÄRIT

Lisättäessä logot pakkaukseen tai etikettiin on suositeltavaa käyttää värillistä logoa, joko suoraväreillä (Pantone) tai neliväripainatuksena tehtyä.

2.2. LOGO YKSIVÄRISENÄ

Jos tuotteiden pakkausten ja etikettien painovärit poikkeavat täysin logojen väreistä, voidaan valita seuraavista kahdesta vaihtoehdosta:

Logo yksivärisenä (positiivi)

Jos pakkauksen tai etiketin pohjaväri on vaalea, käytetään logoa yksivärisenä positiivina pakkauksen tai etiketin tummimman värin mukaan.

Logo yksivärisenä (negatiivi)

Jos pakkauksen tai etiketin pohjaväri on tumma, käytetään logoa samanvärisenä negatiivina kuin pakkauksen tai etiketin pohjaväri.

2.3. EROTTUVUUS POHJAVÄRISTÄ

Jos värillistä logoa käytetään värillisellä pohjalla, joka vaikeuttaa logon havaitsemista, logon ääriviivojen ympärillä käytetään pyöreää tausta-aluetta, jotta logo erottuisi paremmin värilliseltä pohjalta.

2.4. TYPOGRAFIA

Maininnassa käytetään TIMES ROMAN -suuraakkosia. Jos käytetään pelkkää mainintaa, kirjasinkokoa pienennetään 2.6 kohdassa esitetyllä tavalla.

2.5. KIELITOISINNOT

Voidaan käyttää tarpeen mukaan logon yhtä tai useampaa kielitoisintoa.

2.6. PIENENTÄMINEN

Pakkauksessa

Jos tunnusten käyttö erityyppisissä pakkauksissa tai etiketeissä edellyttää tunnusten koon pienentämistä, pienimmän mahdollisen koon halkaisija on 15 millimetriä.

Tiedotusvälineissä

(Lehtimainonta, esitteet jne.)

Tässä erityisessä käyttötarkoituksessa pienimmän mahdollisen koon halkaisija on 25 millimetriä.

2.7. LOGON SIJOITTAMINEN PAKKAUKSIIN JA ETIKETTEIHIN

SAN- ja SMM-logot lisätään tuotteisiin tuomaan niille erityisarvoa ja erottamaan ne muista tuotteista. Tämän vuoksi logot ovat parhaita VÄRILLISINÄ, koska tällöin ne erottuvat parhaiten ja kuluttaja tunnistaa ne helpommin ja nopeammin.

SAN- ja SMM-logoja suositellaan käytettäväksi yksivärisinä tai negatiiveina ainoastaan jos värien käyttö on teknisistä syistä mahdotonta.

3. ERITYISET KÄYTTÖTAVAT

3.1. TIEDOTUSVÄLINEET

Myynninedistämisen yhteydessä (lehdistökampanjat, aikakauslehdet, julisteet, televisio, audiovisuaaliset keinot, suoramarkkinointi jne.) logojen on oltava värillisiä.

3.2. MUU KÄYTTÖ

Edellä esitettyjä värejä koskevia ohjeita on suositeltavaa noudattaa mahdollisimman tarkoin silloin, kun logoja käytetään esimerkiksi ajoneuvoissa tai näyteikkunoissa.

4. ALKUPERÄISET VEDOKSET

4.1. KAKSIVÄRINEN TOTEUTUS

4.2. LOGON ÄÄRIVIIVAT

4.3. YKSIVÄRINEN TOTEUTUS (POSITIIVI)

4.4. YKSIVÄRINEN TOTEUTUS (NEGATIIVI)

4.5. VÄRIEN NÄYTEARKKI

PANTONE 109